అల్లు రామలింగయ్య

అల్లు రామలింగయ్య (అక్టోబర్ 1, 1922 - జూలై 31, 2004) సినీ నటుడు, నిర్మాత. అతను హాస్యం మూడు తరాల సినీ ప్రేక్షకులను అలరించింది. అతను కుటుంబ సభ్యుల్లో చాలామంది సినీ పరిశ్రమకు చెందినవారే. అతను కుమారుడు అల్లు అరవింద్ సినీ నిర్మాత. తెలుగు సినిమా పరిశ్రమలో కథానాయకుడైన చిరంజీవి అతని అల్లుడు.

బాల్యము
పశ్చిమ గోదావరి జిల్లా పాలకొల్లులో 1922 అక్టోబర్ 1న అల్లు రామలింగయ్య జన్మించాడు. అతను తాత అల్లు సుబ్బారాయుడు హయాంలో వీరికి చాలా ఆస్తులు ఉండేవి. అతను దాన గుణం వల్ల అవి కరిగిపోయాయి. అతను కుమారుడు అల్లు వెంకయ్య మరల వ్యవసాయం చేసి మళ్ళీ నిలదొక్కుకున్నాడు. వెంకయ్య సతీమణి సత్తెమ్మ. వీరికి నరసయ్య మూర్తి, నారాయణ మూర్తి, చంటి, రామలింగయ్య, కృష్ణారావు, సూర్యనారాయణ, సత్యవతి మొత్తం ఏడు మంది సంతానం. పాలకొల్లులో ఉన్న క్షీర రామలింగేశ్వర స్వామి గుర్తుగా కొడుక్కి రామలింగయ్యని పేరు పెట్టుకున్నారు.

రామలింగయ్యకు చదువు పెద్దగా అబ్బలేదు. తన సహచరులతో కలసి ఆకతాయిగా తిరుగుతూ అందరినీ అనుకరిస్తూ నవ్వించేవాడు. ఇదే క్రమంతో నాటకాల్లో నటించాలనే ఉత్సాహం పెరిగింది. ఊళ్లోకి ఎవరు నాటకాల వాళ్ళు వచ్చినా వారి వెంటే తిరుగుతూ ఉండేవాడు. వాళ్లతో స్నేహం చేయడం, ఏదైనా చిన్న వేషం ఇమ్మని అడగడం నిత్యకృత్యంగా చేసుకున్నాడు. ఎట్టకేలకు భక్త ప్రహ్లాద నాటకంలో బృహస్పతి వేషం వేసే అవకాశం వచ్చింది. అదీ మూడు రూపాయలు ఎదురిచ్చేట్టుగా ఇంట్లో వాళ్ళకి తెలియకుండా వేసాడు. నాటకానుభవం పెద్దగా లేకున్నా కొద్దిపాటి నటనావగాహనతో తన వేషం మెప్పించాడు. ఆ తరువాత ఇంట్లోంచి బియ్యం దొంగతనం చేసి వాటిని అమ్మి నాటక కాంట్రాక్టరుకు ఇచ్చాడు. అలా మొదలైంది అల్లు నట జీవితం.

అల్లు నాటకాల్లో నటిస్తూనే, తన సామాజిక బాధ్యతను గుర్తెరిగి గాంధీజీ పిలుపునందుకుని క్విట్ ఇండియా ఉద్యమంలో పాల్గొని జైలు కెళ్లాడు. జైలులో కూడా తోటివారిని పోగేసుకుని నాటకాలాడేవాడు. మరోవైపు అంటరానితనంపై పోరు సలిపాడు.

చలనచిత్ర జీవితం 
thumb|మాయాబజార్ సినిమాలో అల్లు రామలింగయ్య నటించిన హాస్య సన్నివేశాల్లో ఒకటి|260x260px
అల్లు నాటాకాలు చూసిన గరికపాటి రాజారావు చిత్రసీమలో తొలిసారిగా 1952లో పుట్టిల్లు చిత్రంలో కూడు-గుడ్డ శాస్త్రి తరహా పాత్రను అల్లుచే వేయించాడు. ఆ తరువాత హెచ్.ఎం.రెడ్డి వద్దంటే డబ్బులో అవకాశం వచ్చింది.
 
పుట్టిల్లు చిత్రం నిర్మాణకాలంలో తన భార్యా నలుగురు పిల్లలతో మదరాసుకు మకాం మార్చాడు. అల్లు తన కుటుంబాన్ని పోషించేందుకు చాలా కష్టాలు పడ్డాడు. మరోవైపు హోమియో వైద్యం నేర్చుకున్న అల్లు ఏమాత్రం తీరిక దొరికినా ఉచిత వైద్యసేవ లందించేవాడు.

ప్రారంభంలో ఎన్నో అవాంతరాలు ఎదురైనా మొక్కవోని ధైర్యంతో చిత్రసీమలో నిలద్రొక్కుకున్నాడు. అల్లు హాస్యపు జల్లునేకాదు కామెడీ విలనిజాన్ని కూడా బగా రక్తి కట్టించాడు. అల్లు రామలింగయ్య నటించిన చిత్రాలలో ఆణిముత్యాలుగా చెప్పుకోదగ్గవి మూగమనసులు, దొంగరాముడు, మాయా బజార్, ముత్యాల ముగ్గు, మనవూరి పాండవులు, అందాలరాముడు, శంకరాభరణం మొదలైనవి ఉన్నాయి. ముత్యాలముగ్గు సినిమా చిత్రీకరణకు ముందు అతను కుమారుడు ఆకస్మికంగా మరణించినా బాధను మనసులో అణుచుకుని షూటింగ్‌లో పాల్గొన్నాడు అల్లు. సుమారు 1030 సినిమాల్లో కామెడీ విలనీ, క్యారెక్టర్ పాత్రలు చేసాడు. 1116 చిత్రాల్లో నటించాలనే కోరిక అతనుకు తీరలేదు. ఆతను అభినయించిన చాలా పాటలకు బాలు గళం సరిగా అమరి పోయింది. మనుషులంతా ఒక్కటే చిత్రంలో ముత్యాలు వస్తావా అడిగిందీ ఇస్తావా అనే పాట అప్పట్లో హిట్.

అల్లు రామలింగయ్య నిర్మాతగా గీతా ఆర్ట్స్ బానర్‌ నెలకొల్పి బంట్రోతు భార్య, దేవుడే దిగివస్తే, బంగారు పతకం చిత్రాలను నిర్మించాడు. చాలాకాలం తర్వాత అల్లు 90 దశకంలో డబ్బు భలే జబ్బు చిత్రం తీసాడు. రేలంగి, రమణారెడ్డి, కుటుంబరావు, బాలకృష్ణ వంటివారి కాలంతో మొదలు ఈతరం హాస్యనటులు వరకూ కొనసాగిన ఏకైక హాస్యనటుడు అల్లునే. ఆమ్యామ్య.. అప్పుం అప్పుం లాంటి ఊతపదాలు అతను సృష్టించినవే.

 పురస్కారాలు, సన్మానాలు
యాబైయేళ్లపాటు సినిమాల్లో నవ్వుతూ నవ్విస్తూ యావత్ తెలుగు ప్రజానీకాన్ని అలరించిన అల్లును వరించిన సన్మానాలు, గౌరవాలు, అవార్డులు అసంఖ్యాకమైనవి. భారత ప్రభుత్వం 1990లో ' పద్మశ్రీ' అవార్డుతో గౌరవించింది. రేలంగి తరువాత ' పద్మశ్రీ' అందుకున్న హాస్యనటుడు అల్లునే.

2001వ సంవత్సరానికి ఆంధ్రప్రదేశ్ ప్రభుత్వం అత్యున్నత 'రఘుపతి వెంకయ్య' అవార్డు ఇచ్చింది. పాలకొల్లులో అతను విగ్రహం నెలకొల్పారు. తన కొడుకు అల్లు అరవింద్ నిర్మాతగా స్థిరపడటం, అల్లుడు చిరంజీవి మెగాస్టార్ గా ఎదగడం, మనవడు అల్లు అర్జున్ హీరోగా మారడం అయనకు జీవితంలో సంతృప్తినిచ్చిన అంశాలు. అతని చివరి చిత్రం 'జై '

అల్లు రామలింగయ్య 2004 జూలై 31వ తేదీన తన 82 వ ఏట కన్నుమూసాడు. మరణించేనాటికి తెలుగు చిత్రసీమలో అల్లురామలింగయ్యది ప్రత్యేక స్థానం. భౌతికంగా లేకపోయినా అతను హాస్యం చిరంజీవిగా ప్రజల్ని అలరిస్తూనే ఉంటుంది. 2013లో భారత చలనచిత్ర పరిశ్రమ వందేళ్ళు పూర్తి చేసుకున్న సందర్భంలో విడుదలయిన 50 తపాలా బిళ్ళలలో ఒకటి అల్లు రామలింగయ్య జ్ఞాపకార్థం విడుదలయింది.

నటించిన సినిమాలు

 సంఖ్య  సినిమా పేరు  సంవత్సరం 01  ఇంద్ర  2002 02  దేవుళ్ళు 2001 03  మావిచిగురు  1996 04  అల్లుడా మజాకా  1995 05  ముఠామేస్త్రి 1993 06  ఆ ఒక్కటి అడక్కు 1993 07  మెకానిక్ అల్లుడు 1993 08  పరుగో పరుగు 1993 09  ఆపద్భాందవుడు 1992 10  అశ్వమేధం  1992 11  పెద్దరికం 1992 12  రౌడీ అల్లుడు  1991 13  నా పెళ్ళాం నా ఇష్టం1991 14  గ్యాంగ్ లీడర్  1991 15  రాజా విక్రమార్క 1990 16  కొదమ సింహం  1990 17  జగదేక వీరుడు అతిలోక సుందరి 1990 18  కొండవీటి దొంగ 1990 19  స్టేట్‌రౌడి 1989 20  అత్తకు యముడు అమ్మాయికి మొగుడు 1989 21  చలాకీ మొగుడు చాదస్తపు పెళ్లాం 1989 22  ఖైదీ నెం. 786 1988 23  యముడికి మొగుడు  1988 24  మంచి దొంగ  1988 25  ఆఖరిపోరాటం  1988 26  దొంగ రాముడు  1988 27  దొంగ మొగుడు  1987 28  చంటబ్బాయ్ 1986  29  మగధీరుడు 1986  30  కిరాతకుడు 1986  31  రావణబ్రహ్మ 1986  32  విజేత 1985 33  అడవిదొంగ 1985 34  ఒక రాధ ఇద్దరు కృష్ణులు1985 35  జ్వాల 1985 36  దొంగ 1985 37  చట్టంతో పోరాటం 1985 38  ముచ్చటగా ముగ్గురు  1985 39  కంచు కాగడా  1984  40  గూండా  1984 41  ముందడుగు1983 42  బిల్లా రంగా  1982 43  న్యాయం కావాలి 1981 44  అందగాడు 1981  45  నిరీక్షణ 1981  46  సప్తపది  1981  47 మోసగాడు  1980 48  అండమాన్ అమ్మాయి 1979 49  మా ఊళ్ళో మహాశివుడు  1979 50  చిరంజీవి రాంబాబు  1978 51  అర్ధాంగి 1977 52  ఈనాటి బంధం ఏనాటిదో  1977 53  కల్పన 1977 54 పూర్ణమ్మ కథ 1976 55 సెక్రటరి 1976 56 అందరూ బాగుండాలి 1975 57 జేబు దొంగ 1975 58  యమగోల  1975 59  ఊర్వశి  1974  60  దేవదాసు  1974  61  అల్లూరి సీతారామరాజు  1974  62  విచిత్ర బంధం 1972 63  తాతా మనవడు  1972  64 సంబరాల రాంబాబు  1970 65  మారిన మనిషి  1970 66  పెళ్లి కూతురు  1970 67 నిండు హృదయాలు  1969 68 రణభేరి1968 69 వింత కాపురం1968 70  ఆత్మ గౌరవం  1965 71 నర్తనశాల  1963 72  ఇద్దరు మిత్రులు 1961 73 సహస్ర శిరచ్ఛేద అపూర్వ చింతామణి  1960  74  ధర్మమే జయం  1960 75  మా బాబు  1960 76  ఆడ పెత్తనం  1958 77  ఇంటిగుట్టు 1958 78  పరాశక్తి 1957 79  భాగ్యరేఖ  1957 80  వరుడు కావాలి  1957  81  దొంగరాముడు 1955 82 మిస్సమ్మ1955 83  పల్లెపడుచు 1954

 కృష్ణ గారడీ (1986)
 ఈనాటి బంధం ఏనాటిదో (1977)

మూలాలు 

బయటి లింకులు
 అల్లురామలింగయ్య జీవిత విశేషాలు 
 అల్లు రామలింగయ్య సినిమాల జాబితా - ఇంటర్నెట్ మూవీ డాటాబేస్ వెబ్‌సైట్ నుంచి - 1953 నుంచి 2004 వరకు నటించిన 129 సినిమాల వివరాలు
 అల్లు రామలింగయ్య సినిమాలు కొన్ని
 తెలుగు సినిమాల జాబితా 1938 నుంచి 1990 వరకు- ఉచిత డౌన్ లోడ్ చేసుకోవచ్చును 74.57 ఎమ్.బి.

వర్గం:1922 జననాలు
వర్గం:2004 మరణాలు
వర్గం:తెలుగు సినిమా నటులు
వర్గం:తెలుగు రంగస్థల నటులు
వర్గం:రఘుపతి వెంకయ్య పురస్కార గ్రహీతలు
వర్గం:పద్మశ్రీ పురస్కారం పొందిన ఆంధ్రప్రదేశ్ వ్యక్తులు
వర్గం:తెలుగు సినిమా హాస్యనటులు
వర్గం:తెలుగు సినిమా వ్యాసాల విస్తరణ ప్రాజెక్టు
వర్గం:పశ్చిమ గోదావరి జిల్లా సినిమా నటులు
వర్గం:పశ్చిమ గోదావరి జిల్లా సినిమా నిర్మాతలు